[image: image1.png]ROMANIA




PARLAMENTUL ROMÂNIEI

CAMERA DEPUTAŢILOR

Comisia pentru industrii                                           Comisia pentru învăţământ

          şi servicii                                                                ştiinţă, tineret şi sport

  Bucureşti, 03.04.2003                                                    Bucureşti, 03.04.2003

     Nr.23/147/2001                                                                 Nr.29/190/2001

BIROUL PERMANENT 

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul suplimentar la proiectul de Lege pentru aprobarea Ordonanţei Guvernului nr.15/1999 privind înfiinţarea Academiei Române de Aviaţie.



Proiectul de lege face parte din categoria legilor ordinare.

             PREŞEDINTE,                                              PREŞEDINTE,

               István Antal                                     Prof.univ.dr.ing. Anghel Stanciu

PARLAMENTUL ROMÂNIEI

CAMERA DEPUTAŢILOR

 Comisia pentru industrii                                                                                                                   Comisia pentru învăţământ

          şi servicii                                                                                                                                          ştiinţă, tineret şi sport

  Bucureşti, 03.04.2003                                                                                                                              Bucureşti, 03.04.2003

      Nr.23/147/ 2001                                                                                                                                         Nr.29/190/2001

RAPORT   SUPLIMENTAR

la proiectul de Lege pentru aprobarea Ordonanţei Guvernului nr.15/1999 

privind înfiinţarea Academiei Române de Aviaţie



1. În şedinţa plenului Camerei Deputaţilor din data de 25 martie 2003 a fost dezbătut Raportul comun al Comisiei pentru industrii şi servicii şi Comisiei pentru învăţământ, ştiinţă, tineret şi sport asupra proiectului de Lege pentru aprobarea Ordonanţei Guvernului nr.15/1999 privind înfiinţarea Academiei Române de Aviaţie.



În urma dezbaterilor, plenul Camerei Deputaţilor a hotărât ca cele două comisii să întocmească un raport suplimentar la proiectul de lege, referitor la prevederile articolelor 2, 9, 11 (1), 13 (1), 17 (1), 18 şi 19 (1) din proiectul de lege.



2. În şedinţele din 1 şi 2 aprilie 2003, membrii celor două comisii au dezbătut prevederile trimise spre reexaminare ale proiectului de Lege pentru aprobarea Ordonanţei Guvernului nr.15/1999 privind înfiinţarea Academiei Române de Aviaţie.

3. La lucrările celor două comisii au fost prezenţi 22 deputaţi din totalul de 25 deputaţi membri ai Comisiei pentru industrii şi servicii şi 22 deputaţi din totalul de 25 deputaţi membri ai Comisiei pentru învăţământ, ştiinţă, tineret şi sport.



4. Raportul comun al celor două comisii a fost adoptat în unanimitate de către deputaţii prezenţi la lucrări.



5. În urma dezbaterilor, Comisia pentru industrii şi servicii şi Comisia pentru învăţământ, ştiinţă, tineret şi sport propun admiterea amendamentelor la articolele 2, 9, 11 (1), 13 (1), 17 (1), 18 şi 19 (1) astfel cum acestea sunt prezentate alăturat.

A M E N D A M E N T E    A D  M I S E

la proiectul de Lege pentru aprobarea Ordonanţei Guvernului nr.15/1999 

privind înfiinţarea Academiei Române de Aviaţie
	Nr.

crt.
	Text OG nr.15/1999

adoptat de Senat


	Amendamente admise
	Motivaţia

	0
	1
	2
	3

	1.
	Art.2 (1) - Centrul de pregătire - Academia de Aviaţie Civilă, denumit în continuare Academia, este instituţie publică cu personalitate juridică, în subordinea Ministerului Lucrărilor Publice, Transporturilor şi Locuinţei.

(11) Academia se constituie şi funcţionează conform prevederilor prezentei ordonanţe, în baza Ordonanţei Guvernului nr.29/1997 privind Codul Aerian, republicată în Monitorul Oficial al României, Partea I, nr.45 din 26 ianuarie 2001, şi ale reglementărilor şi recomandărilor emise de organizaţiile internaţionale ale aviaţiei civile la care România este parte.


	Articolul 2 va avea următorul cuprins:

"Art.2. - (1) Şcoala se constituie şi funcţionează conform prevederilor prezentei ordonanţe, în baza Ordonanţei Guvernului nr.29/1997 privind Codul aerian, republicată în Monitorul Oficial al României, Partea I, nr.45 din 26 ianuarie 2001, şi a reglementărilor şi recomandărilor emise de organizaţiile internaţionale ale aviaţiei civile la care România este parte.

(2) Şcoala realizează pregătirea de specialitate a personalului pentru prestarea activităţilor aeronautice civile. 
	Şcoala realizează pregătirea personalului aeronautic civil pentru toate activităţile aeronautice    civile    şi    nu 


	0
	1
	2
	3

	
	(12) Academia realizează pregătirea specifică în vederea atestării personalului aeronautic civil, precum şi pregătirea periodică, specializarea şi perfecţionarea profesională a personalului aeronautic în funcţie, în conformitate cu prevederile prezentei ordonanţe.

(2) - Academia poate desfăşura şi alte operaţiuni aeriene civile cu respectarea prevederilor legale specifice, activităţi de cercetare ştiinţifică şi prestări servicii pentru necesităţile proprii sau pentru terţi, pe bază de contract, precum şi editare, traducere, multiplicare, tipărire şi comercializare de reglementări tehnice, publicaţii şi lucrări proprii, specifice domeniului său de activitate, pe bază de tarife stabilite în condiţiile legii.

(3) Academia se finanţează din venituri extrabugetare şi din fonduri alocate de la bugetul de stat.

(4) Academia are sediul în Municipiul Bucureşti, str. Graţioasă nr. 13, sectorul 1.


	precum şi pregătirea periodică, specializarea şi perfecţionarea profesională a personalului aeronautic în funcţie, în conformitate cu cerinţele specifice ale organizaţiilor internaţionale ale aviaţiei civile şi ale Comunităţii Europene în domeniul aviaţiei civile. Nomenclatorul specializărilor pentru aviaţia civilă se aprobă prin ordin al ministrului lucrărilor publice, transporturilor şi locuinţei.

(3) Şcoala poate desfăşura şi alte operaţiuni aeriene civile cu respectarea prevederilor legale specifice, activităţi de cercetare ştiinţifică şi prestări servicii pentru necesităţile proprii sau pentru terţi, pe bază de contract, precum şi editare, traducere, multiplicare, tipărire şi comercializare de reglementări tehnice, publicaţii şi lucrări proprii, specifice domeniului său de activitate, pe bază de tarife stabilite în condiţiile legii.

(4) Şcoala se finanţează din venituri proprii, surse atrase şi din fonduri alocate de la bugetul de stat.

(5) Şcoala are sediul în municipiul Bucureşti, str. Graţioasă nr. 13, sectorul 1."


	numai personalul pentru prestarea de servicii de transport aerian (piloţi, însoţitori de bord). În conformitate cu prevederile Ordonanţei Guvernului nr.29/1997 privind Codul aerian, aprobată prin Legea nr.130/2000, operaţiunile de transport aerian reprezintă numai o parte din activităţile aeronautice civile.

	2. 
	Art. 9. -(1) Personalul de instruire al Academiei este asigurat, de regulă, din rândul personalului care exercită funcţii de expert, inspector, instructor sau funcţii superioare acestora, în cadrul unităţilor cu specific de aviaţie - instituţii publice, regii autonome sau societăţi comerciale - care pot fi detaşaţi, cu acordul lor, pe o perioadă de până la 3 ani, în cadrul Academiei.
(2) Academia poate folosi, în condiţiile legii, alţi specialişti români şi străini, pentru desfăşurarea procesului de instruire şi perfecţionare profesională.
	Articolul 9 va avea următorul cuprins:

"Art.9. - (1) Personalul de instruire al Şcolii are calitatea de instructor şi asigură instruirea teoretică şi practică, în conformitate cu cerinţele organizaţiilor internaţionale ale aviaţiei civile la care România este parte.

(2) Instructorii care asigură instruirea teoretică trebuie să fie absolvenţi ai învăţământului superior de lungă durată, cu diplomă şi să aibă experienţă în domeniul de referinţă. Instructorii care asigură instruirea în zbor sintetic şi în zbor pe aeronave trebuie să fie atestaţi în conformitate cu reglementările aeronautice în vigoare.
(3) Pentru desfăşurarea procesului de instruire şi perfecţionare profesională, Şcoala poate folosi, în condiţiile legii, cadre didactice universitare, precum şi alţi specialişti români şi străini."
	În conformitate cu prevederile Ordonanţei Guvernului nr.29/1997, aprobată prin Legea nr.130/2000, Ministerul Lucrărilor Publice, Transporturilor şi Locuinţei stabileşte prin reglementări specifice categoriile de personal aeronautic civil supus atestării, precum şi condiţiile în care documentele de calificare aeronautică emise de alte state pot fi validate sau recunoscute pe teritoriul României.

În procesul de armonizare a reglementărilor aeronautice naţionale cu cele aplicate în Uniunea Europeană, România trebuie să recunoască atestatele emise de statele membre ale Uniunii Europene, inclusiv a calificărilor de instructor.



	3. 
	Art.11 (1) - Statutul Academiei şi durata cursurilor de pregătire se propun de către consiliul Academiei în baza standardelor, cerinţelor şi recomandărilor organizaţiilor internaţionale ale aviaţiei civile la care România este parte privind instruirea personalului aeronautic şi se aprobă de ministrul lucrărilor publice, transporturilor şi locuinţei.


	Alineatul (1) al articolului 11 va avea următorul cuprins:

"Art.11. - (1) Durata cursurilor de pregătire de specialitate a personalului  în vederea atestării acestuia pentru efectuarea activităţilor aeronautice civile se propune de către consiliul Şcolii în baza standardelor, cerinţelor şi recomandărilor organizaţiilor internaţionale ale aviaţiei civile privind instruirea personalului la care România este parte şi se aprobă prin ordin al ministrului lucrărilor publice, transporturilor şi locuinţei."


	Corelare cu prevederile art.2. (2).

	4. 
	Art. 13. - (1) Candidaţii admişi la examenul de admitere la cursurile de pregătire specifică ale Academiei au calitatea de cursanţi.


	Alineatul (1) al articolului 13 va avea următorul cuprins:
"Art. 13. - (1) Candidaţii admişi  la cursurile de pregătire de specialitate pentru  efectuarea activităţilor aeronautice civile au calitatea de cursanţi."


	Corelare cu prevederile art.2 (2).

	5. 
	Art. 17. - (1) La absolvirea cursurilor de pregătire specifică, de pregătire periodică şi de specializare, cursanţii vor susţine un examen de absolvire, iar la terminarea cursurilor de perfecţionare vor prezenta şi susţine o lucrare de absolvire.


	Alineatul (1) al articolului 17 va avea următorul cuprins:
"Art. 17. - (1) La încheierea cursurilor de specialitate  pentru efectuarea activităţilor aeronautice civile, se va susţine un examen de absolvire, iar la terminarea cursurilor de perfecţionare profesională se va prezenta şi susţine o lucrare de absolvire."


	Corelare cu prevederile art.2 (2).

	6. 
	Art. 18. - (1) Absolvenţilor Academiei li se elibereazã un atestat, în conformitate cu modelul aprobat de ministrul transporturilor.


	Articolul 18 va avea următorul cuprins:

"Art. 18. - Absolvenţilor cursurilor de pregătire de specialitate pentru efectuarea activităţilor aeronautice civile li se elibereazã un atestat, iar absolvenţilor cursurilor de pregătire periodică, specializare şi  perfecţionare profesională li se eliberează un certificat. Modelul atestatului şi al certificatelor se aprobă prin ordin al ministrului lucrărilor publice, transporturilor şi locuinţei."

	Corelare cu prevederile art.2 (2).

	7. 
	Art. 19. - (1) Personalul preluat la înfiinţarea Academiei de la Centrul de Perfecţionare a Personalului din Aviaţia Civilă - Bucureşti se consideră transferat şi îşi păstrează salariile avute până la negocierea acestora, conform reglementărilor în vigoare.


	Alineatul (1) al articolului 19 va avea următorul cuprins:
"Art. 19. - (1) Personalul preluat la înfiinţarea Şcolii, existent la data intrării în vigoare a legii de aprobare a prezentei ordonanţe, se consideră transferat în interes de serviciu şi păstrează salariile avute până la negocierea acestora conform reglementărilor în vigoare."


	Pentru respectarea normelor de tehnică legislativă.


                                PREŞEDINTE,                                                                              PREŞEDINTE,

                                  István Antal                                                                    Prof.univ.dr.ing. Anghel Stanciu

                                 SECRETAR,                                                                                   SECRETAR,           

                                Aurelia Vasile                                                                     Prof.univ.dr.ing. Andea Petru                                                                        

Expert, Daniel Bădina                                                                                                                                                                      Consilier, Simion Cioată

